Diari Oficial de la Generalitat Valenciana


Sumari del DOGV 9845, del 09-05-2024 (2024/4092)

ACORD de 7 de maig de 2024, del Consell, pel qual s'autoritza una transferència de crèdit entre seccions, del capítol 4 del programa 612F00, Despeses diverses, de la secció Despeses diverses, als capítols 4 i 7 del programa 442A00, Medi natural i avaluació ambiental, de la Conselleria de Medi Ambient, Aigua, Infraestructures i Territori, per import de 900.000,00 euros. (Expedient 06.012/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4092


Data del document
:   07-05-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 7 de maig de 2024, del Consell, pel qual s'autoritza una transferència de crèdit entre seccions, del capítol 4 del programa 612F00, Despeses diverses, de la secció Despeses diverses, als capítols 4 i 7 del programa 442A00, Medi natural i avaluació ambiental, de la Conselleria de Medi Ambient, Aigua, Infraestructures i Territori, per import de 900.000,00 euros. (Expedient 06.012/24). [2024/4092]  
La Conselleria de Medi Ambient, Aigua, Infraestructures i Territori, planteja la necessitat de creació i dotació de dues línies de subvenció per a la concessió de subvencions en concepte d'ajudes per al finançament a les entitats de protecció i defensa dels animals i d'aquelles que tinguen per objectiu la conservació de la biodiversitat animal i millores en l'hàbitat en el territori de la Comunitat Valenciana, necessàries per al compliment dels objectius del programa pressupostari 442A00, Medi natural i avaluació ambiental, per un import total de 900.000,00 euros, tenint en compte que la competència en protecció animal ha sigut assignada a l'esmentada conselleria, mitjançant Decret 147/2023 del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori i el seu posterior desenvolupament per Ordre 2/2024 de 6 de març, de Conselleria de Medi Ambient, Aigua, Infraestructures i Territori.  
Per al seu finançament es proposa la minoració de disponibilitats existents, pel citat import, de la línia S1573, «Desenvolupament de projectes de marcat interés econòmic i social per a la Comunitat Valenciana», corresponent al programa 612F00, Despeses diverses, capítol 4 de la secció 20, Despeses Diverses, atés que no està afecte a compromisos pendents ni a finançament condicionat.  
A aquest efecte, i en virtut del que es disposa en els articles 21 i 23 de la Llei 8/2023 de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell  
  
ACORDA  
  
Primer  
Autoritzar una minoració de crèdit de la línia S1573, «Desenvolupament de projectes de marcat interés econòmic i social per a la Comunitat Valenciana», en l'aplicació G01200000GE00000G.612F00.4 per import de 900.000 euros.  
  
Segon  
Autoritzar un increment de crèdit en les aplicacions i pels imports que es detallen a continuació:  
  
Aplicació Import  
G01080202GE00000G.442A00.4 S0249 650.000  
J78540450TU10764 G.442A00.7 S0525 250.000  
Total 900.000  
  
  
Tercer  
A conseqüència de l'apartat anterior, s'autoritza la inclusió de dues noves línies de subvenció en l'annex de transferències i subvencions del programa 442A00, Medi natural i avaluació ambiental, amb les dades descriptives, que es detallen a continuació:  
  
Codi: S0249 Denominació: Benestar animal, animals domèstics.  
Import: 650.000 Beneficiaris: entitats col·laboradores de protecció i defensa dels animals de companyia i entitats, associacions o fundacions que tinguen com a principal finalitat la conservació de la biodiversitat i equilibri dels ecosistemes dels animals i la millora del seu hàbitat.  
Mode de concessió:  
Concurrència competitiva Descripció i finalitat: ajudes per a divulgació, educació i formació i activitats que tinguen per objectiu el benestar animal, la conservació de la biodiversitat animal i millores en l'hàbitat en l'àmbit territorial de la Comunitat Valenciana.  
Publicar dades: sí Aportació Generalitat no condicionada: 650.000  
Aportació externa: 0  
  
  
  
Codi: S0525 Denominació: Millora d'infraestructures en protectores, santuaris d'animals o casa d'acolliment.  
Import: 250.000 Beneficiaris: entitats col·laboradores de protecció i defensa dels animals de companyia i entitats, associacions o fundacions que tinguen com a principal finalitat la conservació de la biodiversitat i equilibri dels ecosistemes dels animals i la millora del seu hàbitat.  
Mode de concessió:  
Concurrència competitiva Descripció i finalitat: ajudes per a la millora o construcció i/o adequació d'infraestructures i instal·lacions destinades a la recollida d'animals abandonats, santuaris d'animals o casa d'acolliment.  
Publicar dades: sí Aportació Generalitat no condicionada: 250.000  
Aportació externa: 0  
  
  
València, 7 de maig de 2024  
  
La consellera secretària,  
SUSANA CAMARERO BENÍTEZ